62019TJ0252_INF
Sentenza tal-Qorti Ġenerali (It-Tieni Awla) tal‑21 ta’ April 2021 – Pech vs Il‑Kunsill
(Kawża T‑252/19)
“Aċċess għal dokumenti – Regolament (KE) Nru 1049/2001 – It-tieni inċiż tal-Artikolu 4(2) tar-Regolament Nru 1049/2001 – Protezzjoni tal-pariri legali – L-ewwel subparagrafu tal-Artikolu 4(3) tar-Regolament Nru 1049/2001 – Protezzjoni tal-proċess deċiżjonali – Rifjut li jingħata l-aċċess sħiħ għal parir legali tas-servizz legali tal-Kunsill”
1.
Istituzzjonijiet tal-Unjoni Ewropea – Dritt ta’ aċċess pubbliku għal dokumenti – Regolament Nru 1049/2001 – Eċċezzjonijiet għad-dritt ta’ aċċess għal dokumenti – Interpretazzjoni u applikazzjoni stretti – Obbligu għall-istituzzjoni li twettaq eżami konkret u individwali tad-dokumenti – Portata
(Regolament tal-Parlament Ewropew u tal-Kunsill Nru 1049/2001, Artikolu 4)
(ara l-punti 27 sa 30)
2.
Istituzzjonijiet tal-Unjoni Ewropea – Dritt ta’ aċċess pubbliku għal dokumenti – Regolament Nru 1049/2001 – Eċċezzjonijiet għad-dritt ta’ aċċess għal dokumenti – Protezzjoni tal-proċess deċiżjonali – Kundizzjonijiet – Detriment konkret, effettiv u serju għall-imsemmi proċess – Portata – Rifjut li jingħata l-aċċess sħiħ għal parir legali tas-servizz legali tal-Kunsill – Assenza
(Regolament tal-Parlament Ewropew u tal-Kunsill Nru 1049/2001, l-ewwel subparagrafu tal-Artikolu 4(3))
(ara l-punti 42 sa 44, 48)
3.
Istituzzjonijiet tal-Unjoni Ewropea – Dritt ta’ aċċess pubbliku għal dokumenti – Regolament Nru 1049/2001 – Eċċezzjonijiet għad-dritt ta’ aċċess għal dokumenti – Protezzjoni tal-pariri legali – Obbligu għall-istituzzjoni li teżamina n-natura ta’ parir legali tal-att u l-possibbiltà konkreta li tiġi ppreġudikata l-protezzjoni tal-parir legali u li tivverifika l-assenza ta’ interess pubbliku ikbar li jiġġustifika l-iżvelar ta’ dan l-att
(Regolament tal-Parlament Ewropew u tal-Kunsill Nru 1049/2001, it-tieni inċiż Artikolu 4(2))
(ara l-punti 78, 79, 83)
4.
Istituzzjonijiet tal-Unjoni Ewropea – Dritt ta’ aċċess pubbliku għal dokumenti – Regolament Nru 1049/2001 – Eċċezzjonijiet għad-dritt ta’ aċċess għal dokumenti – Protezzjoni tal-pariri legali – Interess pubbliku superjuri li jiġġustifika l-iżvelar ta’ dokumenti – Kunċett – Obbligu għall-istituzzjoni li tibbilanċja l-interessi involuti – Żvelar ta’ pariri legali marbuta ma’ proċessi leġiżlattivi – Obbligu għall-istituzzjoni li timmotiva kwalunkwe deċiżjoni ta’ rifjut ta’ aċċess b’mod iddettaljat
(Regolament tal-Parlament Ewropew u tal-Kunsill Nru 1049/2001, it-tieni inċiż Artikolu 4(2))
(ara l-punti 80, 81)
Suġġett
Talba bbażata fuq l-Artikolu 263 TFUE u intiża għall-annullament tad-deċiżjoni tal-Kunsill tat‑12 ta’ Frar 2019 li tirrifjuta l-aċċess sħiħ għall-opinjoni tas-servizz legali tiegħu li tinsab fid-dokument ST 13593 2018 INIT u li tirrigwarda l-proposta għal regolament tal-Parlament Ewropew u tal-Kunsill tat‑2 ta’ Mejju 2018 dwar il-protezzjoni tal-baġit tal-Unjoni Ewropea f’każ ta’ nuqqas ġeneralizzat tal-istat tad-dritt fi Stat Membru (COM (2018) 324 finali).
Dispożittiv
1)
Id-Deċiżjoni tal-Kunsill tal-Unjoni Ewropea tat‑12 ta’ Frar 2019 li tirrifjuta l-aċċess sħiħ għad-dokument ST 13593 2018 INIT, li jinkludi l-parir tas-servizz legali tal-Kunsill dwar il-proposta għal regolament tal-Parlament Ewropew u tal-Kunsill dwar il-protezzjoni tal-baġit tal-Unjoni f’każ ta’ nuqqasijiet ġeneralizzati fir-rigward tal-istat tad-dritt fl-Istati Membri (COM(2018) 324 final), hija annullata.
2)
Il-Kunsill għandu jbati l-ispejjeż rispettivi tiegħu kif ukoll dawk sostnuti minn Laurent Pech.
3)
Ir-Renju tal-Isvezja għandu jbati l-ispejjeż rispettivi tiegħu.